Hvad lugter mandehørm egentlig af? Det er et godt spørgsmål, og der findes formentlig flere svar. I Bindslev var der lørdag dog kun et rigtigt svar. Mandehørm lugter som totaktsolie. Her var 86 knallertkørere nemlig samlet til den anden udgave af Puch Klubben Bindslevs knallert- og stumpemarked. Kørerne kom til markedet fra ind- og udland og tørnede sammen ud på en 10 kilometer lang tud ud i Tolne Skov. - Det er fællesskab og smil på læben, lød det fra Preben Gert Jensen under turen. - Som jeg plejer at sige: Vi er teenagere med patina, lød det videre fra Preben, der er klubpræsident. TV2 Nord var med på hele turen, der ikke forløb helt uden klumper i benzinen. Se hvad der gik galt i videoen herover.
86 knallertkørere var lørdag samlet til anden udgave af Puch Klubben Bindslevs knallert- og stumpemarked.